Perikumhettebladbille

Perikumhettebladbille (Cryptocephalus moraei) er en bille som tilhører familiegruppen bladbiller (Chrysomelidae). Den er utbredt i Europa og inn i Tyrkia.

Perikumhettebladbille er mellom 3-4,5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Halsskjoldet har fin punktur. Dekkvingene har regelmessig punktur, ordnet i langsgående rekker. Dekkvingene er mørke med en lys guloransje flekk bakerst i spissen, og en gul flekk på siden langt framme på dekkvingene. Antennene er trådformet og lange i forhold til hva som er vanlig for andre bladbiller. Beina er lyse, gulbrune.

Den lever på planter i slekten Hypericum. Både larvene og de voksne (imago) billene lever av å spise blad på næringsplanten.

Perikumhettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Referanser 

 Litteratur 
 Lindroth, C.H. 1993. Våra skalbaggar och hur man känner igen dem (opptrykk av opprinnelig tre hefter (1942-1945. Bonnier forlag.) Fältbiologerna. ca. 240 sider. ISBN 91-85094-722

 Eksterne lenker 

 Perikumhettebladbille Cryptocephalus moraei –  www.biol.uni.wroc.pl
 Perikumhettebladbille Cryptocephalus moraei - Fauna Europaea
 Norsk entomologisk forening

Kategori:Bladbiller